**pirkimo – pardavimo sutartis**

2023 m. gruodžio mėn. d.

Vilnius

Valstybinė ligonių kasa prie Sveikatos apsaugos ministerijos (toliau – Pirkėjas arba VLK), juridinio asmens kodas 191351679, kurios buveinė yra Europos a. 1, 03505 Vilnius, atstovaujama direktoriaus Gintaro Kacevičiaus, veikiančio VLK nuostatų pagrindu, ir

UAB „B. Braun Medical“ (toliau – Pardavėjas), juridinio asmens kodas 111551739, kurio buveinė yra Viršuliškių skg. 34-1, 05132 Vilnius, atstovaujama direktoriaus Kęstučio Liaubos, veikiančio bendrovės įstatų pagrindu,

toliau kartu vadinami šalimis, o kiekvienas atskirai – šalimi, vadovaujantis

– Lietuvos Respublikos viešųjų pirkimų įstatymu (toliau – Viešųjų pirkimų įstatymas),

– Lietuvos Respublikos civiliniu kodeksu (toliau – Civilinis kodeksas),

– Sąnarių endoprotezų (revizinių sąnarių endoprotezų komponentų) pirkime (2023 m. CVP IS pirkimo Nr. 684013) (toliau – Pirkimas), vykdomo neskelbiamų derybų būdu, sąlygomis, patvirtintomis VLK nuolat veikiančios centralizuotai apmokamų vaistinių preparatų ir medicinos pagalbos priemonių viešųjų pirkimų komisijos (toliau – Komisija) 2023-07-20 sprendimu Nr. VP-381),

– Pardavėjo 2023-12-05 Pirkimui pateiktu pasiūlymu (toliau – Pasiūlymas),

– 2023-12-15 Komisijos sprendimu (protokolo Nr. VP-745) sudarė šią pirkimo – pardavimo sutartį (toliau – Sutartis) 2 ir 13 Pirkimo objekto dalyse dėl Sąnarių endoprotezų (revizinių sąnarių endoprotezų komponentų) (toliau – Prekės) pirkimo ir susitarė dėl toliau išvardintų sąlygų.

1. **Sutarties dalykas**
   1. Sutartimi Pardavėjas įsipareigoja Pirkėjui tiekti Sutarties priede (techninėje specifikacijoje) nurodytas Prekes, o Pirkėjas įsipareigoja priimti tinkamai pristatytas Prekes ir sumokėti už jas Sutartyje nustatytomis sąlygomis ir tvarka.

# Šalių teisės ir pareigos

2.1. **Pardavėjas įsipareigoja:**

2.1.1. Pristatyti Prekes per Sutartyje nurodytą terminą į Pirkėjo nurodytas gydymo įstaigas Lietuvoje (toliau – Prekių gavėjai);

* + 1. Užtikrinti, kad tiekiamos Prekės atitiktų visus, su jų tiekimu ir kokybe susijusių teisės aktų ir Pirkimo dokumentų reikalavimus;
    2. Užtikrinti, kad tiekiamos Prekės būtų kokybiškos ir atitiktų Sutarties priede nurodytą Prekių techninę specifikaciją, Prekių gamintoją, modelį bei Prekės pavadinimą;
    3. Užtikrinti Prekių pasiūlą visą Sutarties galiojimo laikotarpį;
    4. Be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys;
    5. Laikytis konfidencialumo ir asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams;
    6. Sudarius Sutartį, tačiau ne vėliau negu Sutartis pradedama vykdyti, Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus;
    7. Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte;
    8. Pirkėjui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo;
    9. Pardavėjas per 3 (tris) kalendorines dienas po Sutarties įsigaliojimo, Microsoft Excel formatu elektroniniu paštu pateikia Pirkėjo atsakingam už Sutarties vykdymą asmeniui (nurodytam Sutarties 11.2 punkte) Sutartimi perkamų Prekių identifikavimo numerius (REF kodus).
    10. Ne vėliau kaip per 5 (penkias) darbo dienas po Sutarties įsigaliojimo Pirkėjui pateikti įrodymus dėl atitikimo Pirkime keliamam (-iems) žaliojo (aplinkos apsaugos) pirkimo reikalavimui (-ams) (jei nebuvo pateikta ir įvertinta Pirkimo vykdymo metu).
  1. **Pardavėjas turi teisę:**
     1. Gauti visą informaciją, reikalingą tinkamam Sutarties vykdymui;
     2. Sutartinių įsipareigojimų vykdymui pasitelkti šiuos subtiekėjus (jei pasitelkiami):

2.2.2.1. savo Pasiūlyme nurodytus subtiekėjus, kuriais Pardavėjas rėmėsi kvalifikacijai atitikti: [pavadinimas (-ai), įmonės kodas bei kvalifikacijos reikalavimas, kurį turi atitikti subtiekėjas].

2.2.2.2. kitus iki Sutarties sudarymo Pardavėjui žinomus subtiekėjus: [pavadinimas (-ai), įmonės kodas].

2.2.3. Sutartyje nustatyta tvarka prašyti Pirkėjo pratęsti Prekių pristatymo terminą.

**2.3. Pirkėjas įsipareigoja:**

2.3.1. Sudaryti visas nuo Pirkėjo priklausančias būtinas sąlygas Pardavėjui tiekti Sutartyje numatytas Prekes;

2.3.2. Už tinkamai pristatytas Prekes atsiskaityti su Pardavėju Sutartyje nustatytomis sąlygomis ir tvarka.

2.4. **Pirkėjas turi teisę:**

2.4.1. Nepriimti Sutarties reikalavimų neatitinkančių Prekių (šią teisę turi ir Prekių gavėjai);

2.4.2. Prašyti Pardavėjo pateikti visus Prekių atitikimą Pirkimo sąlygų reikalavimams, Sutarties priede nurodytai Prekių techninei specifikacijai pagrindžiančius dokumentus;

2.4.3. Sutartyje nustatyta tvarka tiesiogiai atsiskaityti su subtiekėjais (jei pasitelkiami);

2.4.4. prašyti Pardavėjo pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Sutarties 2.1.8 ir 2.1.9 papunkčių reikalavimams;

2.4.5. nustačius, kad Prekės (jų sudėtinės dalys, kai taikoma – pakuotės) neatitinka Sutarties 2.1.2, 2.1.8 ir 2.1.9 papunkčių nuostatų, reikalauti Pardavėjo pakeisti Prekes į atitinkančias.

2.5. Pirkėjas ir Pardavėjas turi visas Sutartyje bei Lietuvos Respublikoje galiojančiuose teisės aktuose nustatytas teises ir pareigas.

**3. Prekių užsakymas, pristatymas ir priėmimas**

3.1. Sutarties galiojimo laikotarpiu Prekės bus perkamos tik pagal faktinį jų poreikį, Prekių techninėje specifikacijoje (Sutarties priede) nustatytomis kainomis, neviršijant nurodytų Prekių kiekių. Įvertinus Prekių naudojimo specifiką arba pasikeitus Sąnarių endoprotezų (revizinių sąnarių endoprotezų komponentų) kompensavimo būdui Pirkėjas neįsipareigoja nupirkti visų Sutarties priede (atskirų pirkimo objekto dalių papunkčiuose) nurodytų Prekių ar išpirkti nurodytų maksimalių Prekių kiekių.

3.2. Prekių užsakymai pateikiami šalims priimtinu būdu (el. paštu, elektronine užsakymo sistema). Atskirame Prekių užsakyme turi būti nurodomas Prekių kiekis ir Sutartyje numatytas pristatymo vietos adresas(-ai), Sutarties numeris.

3.3. Prekių pristatymo terminas: 3 (trys) darbo dienos nuo atskiro Prekių užsakymo gavimo dienos.

3.4. Prekių pristatymo vieta: Pirkėjo / Prekių gavėjo užsakyme nurodytos gydymo ir (ar) kitos įstaigos Lietuvoje.

3.5. Pardavėjas pristato Prekes Pirkėjui pagal tarptautinių prekybos sutarčių sąlygas „Incoterms“. Pristatymo sąlygos – DDP (pristatyta, muitas sumokėtas).

3.6. Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Pardavėjui.

3.7. Prekės turi būti pristatomos nepažeistoje gamintojo pakuotėje.

3.8. Pardavėjas pasirūpina, kad Prekės būtų pristatytos į priėmimo vietą. Prekių gavėjai Prekes patikrina, įsitikina jų tinkamumu ir įformina Prekių priėmimą.

3.9. Prekių gavėjas VLK Eilių ir atsargų valdymo informacinėje sistemoje (EVIS) fiksuoja Prekių gavimo faktą ir sąskaitą faktūrą, ne vėliau kaip per 5 (penkias) darbo dienas nuo Prekių pristatymo dienos arba per šį terminą nurodo pristatytų Prekių trūkumus Pardavėjui. Prekių gavėjas fiksuodamas Prekių gavimo faktą (ir / ar sąskaitą faktūrą) garantuoja, kad priima tinkamą Prekių kiekį ir Prekės atitinka Sutarties priede nurodytą techninę specifikaciją, Prekės gamintoją, modelį bei Prekės pavadinimą.

3.10. Po Prekių priėmimo, Prekių atsitiktinio praradimo rizika tenka Pirkėjui / Prekių gavėjui.

3.11. Jei atsiranda žemiau nurodytos priežastys, dėl kurių Prekių pristatymas laiku tampa neįmanomas, Pardavėjas, ne vėliau kaip per 2 (dvi) darbo dienas nuo minėtų priežasčių atsiradimo dienos, gali paprašyti pratęsti Prekių pristatymo terminą:

3.11.1. kai Pirkėjas nevykdo savo įsipareigojimų pagal Sutartį;

3.11.2. dėl nenugalimos jėgos (*force majeure*) aplinkybių.

3.12. Prekių pristatymo terminas gali būti pratęstas iki neliks Sutarties 3.11 punkte nurodytų priežasčių.

**4. Kaina ir atsiskaitymo sąlygos**

4.1. Sutartis yra fiksuoto įkainio sutartis. Prekių įkainiai nurodyti techninėje specifikacijoje (Sutarties priede).

4.2. Į Prekės kainą (įkainį) yra įskaičiuotos visos tinkamam Sutarties įgyvendinimui reikalingos išlaidos, įskaitant Prekių pristatymo išlaidas bei mokesčius.

4.3. Pardavėjas Prekėms taiko tokį PVM tarifą, koks Sutarties priede nurodytoms Prekėms yra taikomas pagal Lietuvos Respublikoje galiojančius teisės aktus.

4.4. Už tinkamai pristatytas Prekes Pirkėjas atsiskaito ne vėliau kaip per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Apmokėjimo už prekes diena laikoma apmokėjimo operacijos įvykdymo diena Pirkėjo banke.

4.5. Prekių kaina (įkainis) keičiama tik pasikeitus pridėtinės vertės mokesčio (toliau – PVM) tarifui. Naujas PVM tarifas taikomas visoms po oficialaus naujo PVM tarifo įsigaliojimo momento pristatomoms Prekėms.

4.6. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos) jeigu (061 Medicinos gaminiai, aparatai ir įranga) vartotojų kainų pokytis (k), apskaičiuotas kaip nustatyta Sutarties 4.6.3 punkte, viršija 10 (dešimt) procentų. Atlikdamos perskaičiavimą šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo:

4.6.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Sutarties vertę.

4.6.2. Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.

4.6.3. Nauji įkainiai apskaičiuojami pagal formulę:

A1 ═ A + (k / 100 x A) , kur

A – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM)

k – Pagal (061 Medicinos gaminiai, aparatai ir įranga) vartotojų kainų indeksą apskaičiuotas (061 Medicinos gaminiai, aparatai ir įranga) vartotojų kainų pokytis apskaičiuotas (061 Medicinos gaminiai, aparatai ir įranga) vartotojų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.), kur

Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas (061 Medicinos gaminiai, aparatai ir įranga) vartotojų kainų indeksas

Ind(pradžia) – laikotarpio pradžios datos (mėnesio) (*061 Medicinos gaminiai, aparatai ir įranga*) vartotojų kainų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

4.6.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „A1“ nurodomas iki keturių skaitmenų po kablelio.

4.6.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

4.6.6. Dėl kainos perskaičiavimo (keitimo) šalys pasirašo Susitarimą.

4.7. Vykdant Sutartį, sąskaitos faktūros teikiamos tik elektroniniu būdu, naudojantis informacinės sistemos „E. sąskaita“ priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

4.8. Tiesioginio atsiskaitymo Pardavėjo pasitelkiamiems subtiekėjams galimybės įgyvendinamos šia tvarka:

4.8.1. Subtiekėjas, norėdamas, kad Pirkėjas tiesiogiai atsiskaitytų su juo, pateikia prašymą Pirkėjui ir inicijuoja trišalės sutarties tarp jo, Pirkėjo ir Pardavėjo sudarymą. Sutartis turi būti sudaryta ne vėliau kaip iki pirmojo Pirkėjo atsiskaitymo su subtiekėju. Šioje sutartyje nurodoma Pardavėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

4.8.2. Subtiekėjas, prieš pateikdamas sąskaitą faktūrą Pirkėjui, turi ją suderinti su Pardavėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Pardavėjo atstovas, kuris yra nurodytas trišalėje sutartyje. Pirkėjo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Pirkėjas turi sumokėti Pardavėjui pagal Sutarties sąlygas ir tvarką. Pardavėjas, išrašydamas ir pateikdamas sąskaitas faktūras Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Pardavėjo patvirtintų sąskaitų faktūrų sumų;

4.8.3. Tiesioginis atsiskaitymas su subtiekėju neatleidžia Pardavėjo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subtiekėju, Pardavėjui Sutartimi numatytos teisės, pareigos ir kiti įsipareigojimai nepereina subtiekėjui;

4.8.4. Atsiskaitymai su subtiekėju atliekami trišalėje sutartyje nurodytomis kainomis;

4.8.5. Jei dėl tiesioginio atsiskaitymo su subtiekėju faktiškai nesutampa Pardavėjo ir subtiekėjo nurodyti faktiniai kiekiai / apimtys / mokėtinos sumos, rizika prieš Pirkėją tenka Pardavėjui ir neatitikimai pašalinami Pardavėjo sąskaita;

4.8.6. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Pirkėjui.

4.9. Avansiniai mokėjimai nėra numatyti.

4.10. Atsiskaitant už Prekes negali būti taikomi Sutartyje nenumatyti mokesčiai ar kainos.

**5. Atsakomybė**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos šalies prisiimtų įsipareigojimų įvykdymą.

5.2. Pardavėjo Sutartyje nustatytų prievolių įvykdymas užtikrinamas netesybomis:

5.2.1. Jei Pardavėjas ne dėl Pirkėjo kaltės vėluoja pristatyti visas ar kai kurias Prekes iki numatyto termino, Pardavėjas įsipareigoja Pirkėjui mokėti 0,05 (penkių šimtųjų) procentų dydžio delspinigius nuo nepristatytų Prekių kainos už kiekvieną termino praleidimo dieną;

5.2.2. Sutartį ar jos dalį nutraukus dėl Pardavėjo sutartinių įsipareigojimų nevykdymo, Pardavėjas sumoka Pirkėjui 10 (dešimt) procentų baudą nuo nepristatytų Prekių vertės.

5.3. Sutarties ar jos dalies nutraukimas nepanaikina teisės reikalauti sumokėti delspinigius, numatytus Sutartyje už sutartinių įsipareigojimų nevykdymą iki Sutarties/Sutarties dalies nutraukimo.

5.4. Pirkėjas turi teisę priskaičiuotų netesybų suma mažinti savo piniginę prievolę Pardavėjui.

5.5. Jei ne dėl Pardavėjo kaltės Pirkėjas Sutartyje nustatytais terminais nesumoka už tinkamai pristatytas ir kokybiškas Prekes pagal pateiktą sąskaitą faktūrą, Pardavėjo reikalavimu Pirkėjas sumoka 0,05 (penkių šimtųjų) procentų dydžio delspinigius nuo vėluojamos sumokėti sumos už kiekvieną sąskaitos faktūros apmokėjimo termino praleidimo dieną.

5.6. Pardavėjo esminiais Sutarties pažeidimais laikoma:

a) Sutarties 2.1.2-2.1.5 punktuose nurodytų sutartinių įsipareigojimų dėl kiekvienos Prekės atskirai nevykdymas,

b) kiekvienos Prekės atskirai nepristatymas per ilgiau kaip 20 (dvidešimt) darbo dienų nuo atskiro Prekių užsakymo gavimo dienos.

5.8. Sutartį nutraukus dėl vienos šalies sutartinių įsipareigojimų nevykdymo, kita šalis gali reikalauti atlyginti dėl to patirtus nuostolius.

**6. Asmens duomenų apsauga**

6.1. Vykdydamos Sutartį šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardyti Sutartyje, yra supažindinti su Sutartyje pateiktais jų asmeniniais duomenimis, ir šalies nustatyta tvarka tam davė savo sutikimą.

**7. Nenugalimos jėgos (*Force Majeure*) aplinkybės**

7.1. Nė viena Sutarties šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos.

7.2. Jei kuri nors Sutarties šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį.

7.3. Jei nenugalimos jėgos (*force majeure*) aplinkybės trunka ilgiau kaip 10 kalendorinių dienų, tuomet bet kuri Sutarties šalis turi teisę nutraukti Sutartį įspėdama apie tai kitą šalį prieš 5 kalendorines dienas. Jei pasibaigus šiam 5 dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**8. Sutarčiai taikytina teisė ir ginčų sprendimas**

8.1. Šalys susitaria, kad visi Sutartyje nereglamentuoti klausimai sprendžiami vadovaujantis Lietuvos Respublikos teise.

8.2. Visus Pirkėjo ir Pardavėjo ginčus, kylančius iš Sutarties ar su ja susijusius, šalys sprendžia derybomis. Ginčo pradžia laikoma rašto, pateikto paštu ar asmeniškai Sutarties šalių Sutartyje nurodytais adresais, kuriame išdėstoma ginčo esmė, įteikimo data.

8.3. Jei ginčo negalima išspręsti derybomis per maksimalų 20 (dvidešimt) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

**9.** **Sutarties pakeitimai**

9.1. Sutartis jos galiojimo laikotarpiu, neatliekant naujos pirkimo procedūros, gali būti keičiama ir kitomis joje nustatytomis sąlygomis ir tvarka (jei taikoma), taip pat Viešųjų pirkimų įstatyme nustatytais pagrindais.

9.2. Sutartis jos galiojimo laikotarpiu, neatliekant naujos pirkimo procedūros, gali būti keičiama, kai Pirkėjui atsiranda poreikis įsigyti Sutarties priede nurodytų Prekių papildomą kiekį neviršijant 10 (dešimt) procentų pradinės Sutarties vertės. Už papildomai įsigyjamas Sutarties priede nurodytas Prekes bus apmokėta pagal Sutarties priede nurodytas Prekių kainas.

9.3. Šalių susitarimu Sutartyje nurodytas Prekės tiekimo terminas gali būti keičiamas šalių susitartam laikotarpiui ar visai Sutarties trukmei, esant Sutarties 3.11 punkte nurodytoms aplinkybėms.

9.4. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Prekių tiekimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam Sutarties šalies veiklos organizavimui. Šalis, kurios veiklai yra taikomi šiame Sutarties punkte nustatyti ribojimai, privalo nedelsiant, bet ne vėliau kaip per 5 darbo dienas informuoti apie tai kitą Sutarties šalį. Pakeistos Prekių tiekimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

9.5. Visi Sutarties pakeitimai įforminami atskiru rašytiniu šalių sutarimu.

**10. Sutarties galiojimas**

10.1. Sutarties galiojimo terminas yra 24 (dvidešimt keturi) mėnesiai nuo Sutarties įsigaliojimo ir galioja, kol bus įvykdyti visi sutartiniai įsipareigojimai ar Sutartis bus nutraukta. Sutartis įsigalioja šalims pasirašius ją ir užregistravus VLK.

10.2. Esant poreikiui ir Pirkėjo galimybėms, Sutartis gali būti pratęsiama Sutartyje nustatytomis sąlygomis iki 12 mėnesių laikotarpio, perkant ne daugiau 50 (penkiasdešimt) procentų Sutartyje nurodyto prekių kiekio (bendra Sutarties trukmė su galimais pratęsimais negali viršyti 36 mėnesių), šalims pasirašius papildomus susitarimus, kurie tampa Sutarties sudėtine neatskiriama dalimi.

10.3. Sutartis gali būti nutraukta abipusiu šalių sutarimu, išskyrus kai Pardavėjas padarė esminį Sutarties pažeidimą.

10.4. Pirkėjas, įspėjęs Pardavėją prieš 30 (trisdešimt) kalendorinių dienų, gali raštišku pranešimu vienašališkai nutraukti Sutartį dėl esminio Sutarties pažeidimo arba kitais, Viešųjų pirkimų įstatyme nustatytais, pagrindais. Nutraukus Sutartį ar jos dalį dėl Pardavėjo esminio šios sutarties pažeidimo, Pirkėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Pardavėją į Nepatikimų tiekėjų sąrašą.

10.5. Pardavėjas gali raštišku pranešimu nutraukti Sutartį įspėjęs Pirkėją prieš 30 (trisdešimt) kalendorinių dienų kai:

10.5.1. Pirkėjas nevykdo savo įsipareigojimų pagal Sutartį ilgiau kaip 30 (trisdešimt) kalendorinių dienų;

10.5.2. Pardavėjo tiekiamų prekių kaina padidėja iš esmės, o kainos padidėjimas sudaro ne mažiau kaip 10 proc. Pradinės sutarties vertės (įvertinus jos indeksavimą pagal 4.6 punktą, bet Pirkėjas vengia ar atsisako sudaryti susitarimą dėl kainos keitimo pagal Sutarties 4.6 punktą per 4.6.6 punkte nustatytą terminą ir neištaiso pažeidimo gavęs Pardavėjo pretenziją.

10.6. Sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Sutartį, kaip tai numatyta Sutarties nuostatose.

**11. Baigiamosios nuostatos**

11.1. Visi šios Sutarties papildymai ir priedai yra neatskiriamos Sutarties dalys ir galioja, jeigu jie pasirašyti Pirkėjo ir Pardavėjo.

11.2. Atsakingais už Sutarties vykdymą yra skiriami šie Pirkėjo ir Pardavėjo nurodyti asmenys (atsiradus būtinybei, šalių atsakingi asmenys gali būti keičiami ir (ar) skiriami papildomi):

|  | **Pirkėjo**  atsakingas (-i) asmuo (-enys) | **Pardavėjo**  atsakingas (-i) asmuo (-enys) |
| --- | --- | --- |
| **Vardas, pavardė** |  |  |
| **Adresas** |  |  |
| **Telefonas** |  |  |
| **El. paštas** |  |  |

11.3. Už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies reikalavimus atsakingas asmuo, paskirtas Pirkėjo vadovo įsakymu.

11.4. Šalys įsipareigoja neatskleisti tretiesiems asmenims Sutarties turinio ir kitos informacijos, susijusios su Sutarties sudarymu ir vykdymu, be išankstinio rašytinio kitos šalies sutikimo, išskyrus Lietuvos Respublikos įstatymų numatytus atvejus.

11.5. Šalys viena kitai patvirtinta, kad vykdydamos Sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

11.6. Šalys susirašinėja lietuvių kalba. Visi šalių rašytiniai pranešimai ar prašymai, kuriuos šalys gali pateikti pagal Sutartį, bus laikomi galiojančiais ir įteiktais tinkamai, jeigu asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, elektroniniu paštu, Sutartyje nurodytais adresais ar kitais adresais, kuriuos, pateikdama pranešimą nurodė šalis.

11.7 Jeigu pasikeičia šalies adresas ir (ar) kiti duomenys, šalis turi raštu informuoti kitą šalį ne vėliau kaip per 5 (penkias) darbo dienas nuo bent vieno kontaktinio duomens pasikeitimo.

11.8 Sutartis šalių pasirašoma kvalifikuotu elektroniniu parašu.

11.9. Sutarties priedas: „Sąnarių endoprotezų (revizinių sąnarių endoprotezų komponentų), perkamų iš UAB „B. Braun Medical“, techninė specifikacija“.

**Šalių adresai ir rekvizitai**

|  |  |
| --- | --- |
| **Pirkėjas**  Valstybinė ligonių kasa  prie Sveikatos apsaugos ministerijos  Europos a. 1, 03505 Vilnius  Įmonės kodas 191351679  PVM mokėtojo kodas LT100000950313  AB „Swedbank“ bankas  a/s LT217300010002484333  tel. (8 5) 232 2222  el. paštas [vlk@vlk.lt](mailto:vlk@vlk.lt)  Direktorius Gintaras Kacevičius | **Pardavėjas**  UAB „B. Braun Medical“  Viršuliškių skg. 34-1, 05132 Vilnius  Įmonės kodas 111551739  PVM mokėtojo kodas LT115517314  AB SEB bankas  a/s LT61 7044 0600 0109 7040  tel. (8 5) 2374333  el. paštas [office.lt@bbraun.com](mailto:office.lt@bbraun.com)  Direktorius Kęstutis Liauba |